《京口渡江》
清代·董潮

轻帆如叶下吴头，晚景苍茫动客愁。云净芜城山过雨，江空瓜步雁横秋。

铃音几处烟中寺，镫影谁家水上楼。最是二分明月好，玉箫声里宿扬州。

作者简介：（1729—1764）清江苏武进人，后移居浙江海盐，字晓沧，号东亭。乾隆二十八年进士。授庶吉士。读书负志节，为诗激昂，与诸名士结社联吟，有“嘉禾八子”之称。兼善书画，工骈体文。有《东亭集》。